rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মাসুম-আল-হাসান (আলাপ) ১৬:০৯, ৭ ফেব্রুয়ারি ২০২১ (ইউটিসি) মানপুর গ্রাম   – (অপসারণের প্রস্তাবনা দেখুনলগ দেখুন) () উইকিপিডিয়ায় স্থান পাবার মত উল্লেখযোগ্য গ্রাম এটি নয়। ━ কুউ পুলক (আলাপ) ০৯:১৮, ৭ ফেব্রুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মুহাম্মদ শফী একজন বাংলাদেশী শল্যচিকিৎসক ছিলেন যিনি বাংলাদেশের মুক্তিযুদ্ধে নিহত হন। মুহাম্মদ শফিকে বাংলাদেশের স্বাধীনতাযুদ্ধের একজন "শহীদ" হিসাবে স্বীকৃতি দেওয়া হয়।   প্রাথমিক জীবন  শফী ১৯১৫ সালের ৫ এপ্রিল ব্রিটিশ ভারতের হুগলি জেলার দিঘড়ে গ্রামে জন্মগ্রহণ করেন। তিনি ১৯৩০ সালে হুগলি জেলা উচ্চ বিদ্যালয় এবং ১৯৩৩ সালে হাওড়া সরকারী কলেজ থেকে স্নাতক ডিগ্রি অর্জন করেন। ১৯৩৬ সালে তিনি কলকাতা ডেন্টাল কলেজ থেকে দন্ত ডিগ্রি অর্জন করেন এবং ১৯৪২ সালে তিনি একই কলেজ থেকে এমবিবিএস শেষ করেছেন।   পেশা  শফী ডেন্টাল সার্জন এবং পরে কলকাতা মেডিকেল কলেজে আর আহমেদ ডেন্টাল ল্যাবরেটরিতে যোগদান করেছিলেন। কলকাতার বাউবাজার স্ট্রিটে তার প্রাইভেট অনুশীলন ছিল। ভারত বিভাগের পর তিনি পূর্ব পাকিস্তানের চট্টগ্রামে চলে আসেন। তিনি এনায়েত বাজারে একটি বেসরকারী অনুশীলন প্রতিষ্ঠা করেন। ১৯৬৪ সালে, তিনি তার জন-সংখা ও সম্পদ গ্রন্থের জন্য জাতীয় ব্যাংক সাহিত্যের পুরস্কার অর্জন করেছিলেন। ১৯৭১ সালে তিনি অসহযোগ আন্দোলনকে সমর্থন করেছিলেন। ২৫ মার্চ থেকে শুরু হওয়া বাংলাদেশ মুক্তিযুদ্ধের মুক্তিবাহিনীকে সহায়তা করতে তিনি যোগ দিয়েছিলেন। তিনি তার বাসভবনে শুরু হওয়া স্বাধীন বাংলা বেতার কেন্দ্র প্রতিষ্ঠায় চট্টগ্রাম বেতার কেন্দ্রের কর্মীদের সহায়তা করেছিলেন।  সাহিত্য মুহাম্মদ শফী লেখালেখি করতেন। তার রচিত উল্লেখযোগ্য গ্রন্থের মধ্যে রয়েছে:   জনসংখ্যা ও সম্পদ  প্রেম ও বিবাহের সম্পর্ক  চরিত্র হানির তাৎপর্য  নয়া গণতন্ত্র  চিকিৎসা বিজ্ঞান (অনুবাদ গ্রন্থ)  চিকিৎসা বিজ্ঞানের ইতিহাস (অনুবাদ গ্রন্থ)  ঐতিহাসিক বসুতবাদ  শান্তি না শক্তি  হুনানের কৃষক আন্দোলন  জনযুদ্ধের বিজয় দীর্ঘজীবী হোক   মৃত্যু  ১৯৭১ সালের ৭ এপ্রিল শফিকে পাকিস্তান সেনাবাহিনী আটক করে, তবে ব্রিগেডিয়ার মির্জা আসলাম বেগের একজন রোগীর পরামর্শে তাকে মুক্তি দেওয়া হয়। তার বাড়িতে মেজর বোখারী অভিযান চালায়। মেজর বোখারী বাড়িটি অনুসন্ধান করেছিলেন এবং মুক্তিবাহিনীর জন্য সঞ্চিত অস্ত্র পেয়েছিলেন। শফিকে তার ভাই খোন্দকার এহসানুল হকের সাথে গ্রেপ্তার করা হয়েছিল। দুজনকে আর কখনও দেখা যায় নি এবং তাদের মৃত বলে ধরে নেওয়া হয়েছিল। তার স্ত্রী মোশতারি শফি এবং তার তিন ছেলে ও ৪ ছেলে বাঁচে ছিল। পিএনএস ১৪ ডিসেম্বর ১৯৯৯, বাংলাদেশ ডাকঘর তার নামে স্মারক ডাকটিকেট জারি করে।   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাংলাদেশী দন্তচিকিৎসক বিষয়শ্রেণী:হুগলি জেলার ব্যক্তি
২০০৩ সালে ১৯ জানুয়ারি বাংলাদেশের শিক্ষক সমাজকে যথাযোগ্য মর্যাদায় প্রতিষ্ঠিত করার অঙ্গীকার নিয়ে তৎকালীন সরকার এ দিবসটি চালু করে। বর্তমানে জাতীয় শিক্ষক দিবসের পরিবর্তে প্রতি বছরের ৫ অক্টোবর ‘বিশ্ব শিক্ষক দিবস’ পালিত হচ্ছে। ২০২৩ সালের ২ অক্টোবর, সোমবার প্রধানমন্ত্রীর কার্যালয়ে অনুষ্ঠিত মন্ত্রিসভা বৈঠকে তৎকালীন প্রধানমন্ত্রী সভাপতিত্বে এ অনুমোদন হয়।   তথ্যসূত্র   বিষয়শ্রেণী:বাংলাদেশের জাতীয় দিবস বিষয়শ্রেণী:জানুয়ারি উদ্‌যাপন বিষয়শ্রেণী:বাংলাদেশে উদ্‌যাপিত দিবস
অয়ন বন্দ্যোপাধ্যায় একজন ভারতীয় চলচ্চিত্র অভিনেতা। তাঁর জন্ম ১৯৫৬ সালে কলকাতায়। ছাত্র ছিলেন দক্ষিণ কলকাতার যোধপুর পার্ক বয়েজ হাই স্কুলের। প্রথম ছায়াছবি করেন কিশোর বয়সে; বিভূতিভূষণ মুখোপাধ্যায় রচিত উপন্যাস থেকে তরুণ মজুমদার পরিচালিত শ্রীমান পৃথ্বীরাজ ছায়াছবিতে। এটি ব্যাপক জনপ্রিয়তা লাভ করে। এর জন্য তিনি ১৯৭৪ সালে বি. এফ. জে. এ. পুরস্কার লাভ করেন। পরবর্তীকালে তিনি অভিনয় থেকে সরে এসে ব্যাঙ্কে চাকরি নেন।   অভিনীত চলচ্চিত্র   শ্রীমান পৃথ্বীরাজ  দাদার কীর্তি  সিস্টার  নবরূপা  কাচের পৃথ্বিবী   তথ্যসূত্র    বহিঃসংযোগ   1382285 / আইএমডিবিতে তরুণ মজুমদার  বিষয়শ্রেণী:বাঙালি অভিনেতা বিষয়শ্রেণী:১৯৫৬-এ জন্ম বিষয়শ্রেণী:পশ্চিমবঙ্গের অভিনেতা
মিস বাংলাদেশ (মিস ওয়ার্ল্ড বাংলাদেশ নামেও পরিচিত) বাংলাদেশের একটি স্থানীয় সৌন্দর্য প্রতিযোগিতা। এই প্রতিযোগিতার বিজয়ীগণ পরবর্তীতে মিস ওয়ার্ল্ড প্রতিযোগিতায় নিজ জাতির প্রতিনিধিত্ব করার উপযোগী  হিসেবে তৈরি হয়।  ইতিহাস ১৯৯৪ সাল থেকে এই বাৎসরিক আয়োজন শুরু হলেও ২০০৭ সালের পর থেকে স্থগিত রয়েছে। পরবর্তীতে অন্তর শোবিজ এবং ডায়মন্ড ওয়ার্লড-এর  সৌজন্যে ২০১৭ সাল থেকে আবার শুরু হয় মিস বাংলাদেশ (নতুন নাম মিস ওয়ার্ল্ড বাংলাদেশ)।   মিস বাংলাদেশ  বছরমিস বাংলাদেশঅঞ্চলটীকা ১৯৯৪ আনিকা তাহের ঢাকা  ১৯৯৫ ইয়াসমিন বিলকিস সাথী ঢাকা  ১৯৯৬ রেহনুমা দিলরুবা চিত্রা ঢাকা  ১৯৯৮ তানিয়া রহমান তন্বী রাজশাহী  ১৯৯৯ শায়লা সিমি ঢাকা  ২০০০ সোনিয়া গাজী ঢাকা  ২০০১ তাবাস্সুম ফেরদৌস শাওন ঢাকা  ২০০৭ জান্নাতুল ফেরদৌস পিয়া খুলনা   মিস ওয়ার্ল্ড বাংলাদেশ  ২০১৭ - জেসিয়া ইসলাম  ২০১৮ - জান্নাতুল ফেরদৌস ঐশী   বিচারক  ২০১৮ সালের বিচারকগণঃ ১. শুভ্র দেব (সংগীতশিল্পী) ২. তারিন আহমেদ(অভিনেত্রী)  ৩. শাবনাজ সাদিয়া ইমি(মডেল) ৪. ব্যারিস্টার ফারাবী (আইনজীবী) ৫.খালেদ হোসাইন সুজন(মডেল)   তথ্যসূত্র    বহিঃসংযোগ   বিষয়শ্রেণী:বাংলাদেশের সুন্দরী প্রতিযোগিতা বিষয়শ্রেণী:বাংলাদেশে নারী বিষয়শ্রেণী:১৯৯৪-এ প্রতিষ্ঠিত বিষয়শ্রেণী:বাংলাদেশের পুরস্কার বিষয়শ্রেণী:বাংলাদেশের প্রতিযোগিতা বিষয়শ্রেণী:১৯৯৪-এ বাংলাদেশে প্রতিষ্ঠিত
পৃথিবীর অভ্যন্তর থেকে আসা শক্তি দ্বারা পাহাড়, পর্বত, মালভূমি, সমভূমি সৃষ্টি হয়েছে । আর এই মালভূমি ,সমভূমি ,পাহাড়, পর্বত প্রভৃতি বাইরের অনেক শক্তি এদের উপর সক্রিয় হয়ে ভূমিরূপের পরিবর্তন ঘটায় । আর যে শক্তি বা প্রক্রিয়ার মাধ্যমে ভূমিরূপের পরিবর্তন ঘটে ও বিবর্তন ঘটে সেটাই হলো বহির্জাত প্রক্রিয়া।   সংজ্ঞা  যে প্রক্রিয়ার মাধ্যমে নদী , বায়ু হিমবাহ প্রভৃতি প্রাকৃতিক শক্তি ভূপৃষ্ঠে রূপের ক্রিয়াশীল হয়ে ভূমিরূপের পরিবর্তন ঘটায় তাকে বহির্জাত প্রক্রিয়া বলা হয় । এই প্রক্রিয়াকে বহিঃস্থ প্রক্রিয়াও বলা যায় ‌।   অংশগ্রহণকারী শক্তিসমূহ    বৃষ্টিপাত   তুষারপাত   নদী   বায়ু   হিমবাহ   সমুদ্র তরঙ্গ   ভৌম জল   সূর্যের আলো   বায়ুপ্রবাহ  বায়ুর তীব্রতা   তথ্যসূত্র   বিষয়শ্রেণী:ভূগোল
রাণীনগর সরকারি পাইলট উচ্চ বিদ্যালয় নওগাঁ জেলার রাণীনগর উপজেলার একটি ঐতিহ্যবাহী মাধ্যমিক শিক্ষা প্রতিষ্ঠান। বিদ্যালয়টি ১৯৩৭ সালে প্রতিষ্ঠিত হয় এবং ২০১৮ সালের ১১ অক্টোবর সরকারিকরণ করা হয়।   ইতিহাস  বিদ্যালয়টি ১৯৩৭ সালে প্রতিষ্ঠিত হয়। দীর্ঘদিন এটি বেসরকারি হিসেবে পরিচালিত হলেও ২০১৮ সালের ১১ অক্টোবর সরকারি ঘোষণা গেজেটভুক্ত হয়।বিদ্যালয়ের প্রধান শিক্ষকের পদ নিয়ে দীর্ঘদিন ধরে দ্বন্দ্ব ও অভ্যন্তরীণ কোন্দল চলছে। এর ফলে পাঠদান ও বিদ্যালয়ের স্বাভাবিক কার্যক্রম ব্যাহত হচ্ছে বলে স্থানীয় অভিভাবক ও শিক্ষার্থীরা অভিযোগ করেছেন।   কর্মসূচি ও উদ্যোগ  সম্প্রতি বিদ্যালয়ে পরিচ্ছন্নতা অভিযান শুরু হয়। উপজেলা প্রশাসনের উদ্যোগে এবং শিক্ষার্থীদের অংশগ্রহণে এ কর্মসূচি চালু হয়, যার উদ্দেশ্য ডেঙ্গুসহ মশাবাহিত রোগ প্রতিরোধ করা। বিদ্যালয়ের ভেতর পরিষ্কার-পরিচ্ছন্ন রাখার পাশাপাশি শিক্ষার্থীদের সচেতনতা বৃদ্ধির জন্য পরামর্শ দেওয়া হয়। সিদ্ধান্ত অনুযায়ী, এখন থেকে প্রতি মাসের প্রথম স্কুল খোলার দিনে নিয়মিত পরিচ্ছন্নতা অভিযান পরিচালিত হবে।   আরও দেখুন   নওগাঁ জেলা    রাণীনগর উপজেলা   তথ্যসূত্র   বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:নওগাঁ জেলার বিদ্যালয় বিষয়শ্রেণী:রাণীনগর উপজেলা বিষয়শ্রেণী:নওগাঁ জেলা
ভূস্বামী এই শব্দের উৎপত্তি দুইটি শব্দ থেকে ভূ বলতে ভূখণ্ড, ভূমি বোঝায় আর স্বামী বলতে অধিপতি,মনিব মূলত এই দুইটা শব্দের মিশ্রনে ভূস্বামী শব্দের উৎপত্তি। মোঘল ও ব্রিটিশ আমলে এই শব্দটি ব্যবহার শুরু হয়। ভূস্বামীদের চেনার উপায় ভূস্বামীদের পদবী দুই শব্দে বিভক্ত ছিল প্রথম অংশে সরকারের বিভিন্ন অঞ্চলের নামের সাথে ওই অঞ্চলের শাসক বোঝাতে "দার" যুক্ত হত দার শব্দের অর্থ দাস্তান, মালিকানা, রক্ষক বোঝায়।  মোঘল আমলে সরকার ব্যবস্থা প্রদেশ, অঞ্চল, পরগনা, তালুকা, মৌজা, তরফ এই অঞ্চল গুলো শাসন করার জন্য মোঘল সাম্রাজ্যে বিশ্বস্ত কর্মচারী ও সেনাপ্রধানদের এই অঞ্চল গুলোর শাসক নিয়োগ করা হতো। তারা সাম্রাজ্যের অধীনে কমিশন ভিত্তিক খাজনা আদায় করতো। সাম্রাজ্যে চাইলে যে কোন সময় বিভিন্ন সরকার বিভাগের শাসকদের পরিবর্তন করতে পারতেন। প্রয়োজনে তাদের উপর বলপ্রয়োগ করতো। মোঘল সাম্রাজ্যে দূর্বল হতে শুরু করলে প্রদেশের শাসকদের অধীনে সবকিছু নিয়ন্ত্রণ চলে আসে। নিচে সরকার ব্যবস্থার বিভিন্ন অঞ্চলের শাসকদের তালিকা :-  মোঘল আমলে প্রদেশের শাসক সুবেদার (নবাব)। একটি প্রদেশে বিশ থেকে তিরিশটি অঞ্চলে বিভক্ত অঞ্চলের শাসক জয়গীরদার। একটি অঞ্চল ৮০ থেকে ১০০ এরও বেশি পরগনা নিয়ে গঠিত পরগনার শাসক শিকদার। একটি পরগনা কয়েকটা তালুকা বা গ্রাম নিয়ে গঠিত তালুকার শাসক তালুকদার। একটি তালুকা কয়েকটি মৌজা নিয়ে গঠিত মৌজার শাসক মজুমদার। একটি মৌজা কয়েকটি তরফ নিয়ে গঠিত তরফের শাসক তরফদার।  এই সকল অঞ্চলের নিরাপত্তা জন্য সাম্রাজ্যে সরকার ব্যবস্থার শাসকদের অধীনে ১০ থেকে শুরু করে ৫০০০ পর্যায়ক্রমে সৈন্য দিয়ে থাকতেন। ১৭৫৭ পলাশীর যুদ্ধে নবাব সিরাজউদ্দৌলার পরাজয়ের পর থেকে ইংরেজ কোম্পানি  বিভিন্ন ভাবে বাংলায় তাদের শাসন কায়েম করতে থাকে। ১৭৯৩ সালে সুবেদার পদবী বিলুপ্তি করে পুরোপুরি শাসন ব্যবস্থা  ইংরেজ কোম্পানি  নিয়ে নেয়। ইংরেজ কোম্পানি জয়গীরদার পদটি বিলুপ্তি করে জমিদারি প্রথা চালু করে।  কর বৃদ্ধি সহ জমিদার, শিকদার, তালুকদার, মজুমদার, তরফদার এইসকল সকল ব্যবস্থাকে চিরস্থায়ী বন্দোবস্ত আইনের আওতায় নিয়ে আসা হয়। এই সকল শাসক গোষ্ঠীর কাছ থেকে সৈন্য রাখার ক্ষমতাও নিয়ে। সকল ক্ষমতা চলে যায় ইংরেজ কোম্পানির কাছে। এই দিকে কর বৃদ্ধির কারণে অনেক ভূস্বামী দেউলীয়া হয়ে যায়। তখনি সমাজে নতুন নতুন ভূস্বামীদের আবির্ভাব ঘটে। কিছু ভূস্বামী দূরদর্শিতার কারণে তারা দেউলীয়া হাওয়া হাতে বেঁচে যায়। ১৯৪৭ভারত বিভাজন  ব্রিটিশরা ভারতবর্ষ ছেড়ে গেলে ভারত ও পাকিস্তান সরকার ধারা ১৯৫০ সালে ভূস্বামী প্রথার বিলুপ্তি ঘটানো হয় ‌।  মোঘল সাম্রাজ্যে ও ব্রিটিশদের কাছ থেকে পাওয়া ভূস্বামীদের উপাধি  মুন্সী মন্ডল চাকলাদার ঠাকুর রায় বাহাদুর চৌধুরী মল্লিক দস্তিদার খাস্তগীর সরকার দেওয়ান খান বাহাদুর রায় বাহাদুর নবাব রাজা নবাব বাহাদুর  তথ্য সূত্র মুঘল সাম্রাজ্য  জায়গীর          জমিদার  বর্ধমান রাজ  মোঘল সরকার ব্যবস্থা পরগনা  সুবেদার  বাংলার ইতিহাস  বাংলাদেশ  বাংলার শাসকগণ  ভূস্বামী  শিকদার  বিষয়শ্রেণী:পরগনা বিষয়শ্রেণী:বাঙালিপদবী বিষয়শ্রেণী:ভূস্বামীপদবী বিষয়শ্রেণী:মোঘলসাম্রাজ্যে বিষয়শ্রেণী:বাঙালি মুসলিমদের পদবিসমূহ বিষয়শ্রেণী:ভূস্বামীদেরপদবী
হোসে আলবের্তো রদ্রিগেজ (জন্ম মে ২৫, ১৯৭৭) একজন মেক্সিকান পেশাদার কুস্তিগির এবং সাবেক মিক্সড মার্শাল আর্টিস্ট। তিনি বর্তমানে আমেরিকা ও মেক্সিকোতে জোড়া চ্যাম্পিয়ন। ডাব্লিউডাব্লিউইতে আলবের্তো দেল রিও হিসেবে প্রাক্তন ডাব্লিউডাব্লিউই মার্কিন যুক্তরাষ্ট্র চ্যাম্পিয়ন ছিলেন এবং এসিস্তেনিয়া এসেসোরিয়া ওয়াই এদমিনিস্ত্র্যাসিওন(এএএ) তে এল পাট্রন আলবের্তো হিসেবে বর্তমান এএএ মেগা চ্যাম্পিয়ন। এছাড়াও তিনি রিং অফ অনার, লুচা আন্ডারগ্রাউন্ড, জাপান, পুয়ের্তো রিকো এবং বিভিন্ন মার্কিন স্বাধীন প্রচারণায় অংশ নেন।  ডাব্লিউডাব্লিউই এবং মেক্সিকোর মধ্যে রদ্রিগেজ ছয়বারের বিশ্ব চ্যাম্পিয়ন। তিনি দুইবার ডাব্লিউডাব্লিউই চ্যাম্পিয়নশিপ, দুইবার ডাব্লিউডাব্লিউইর ওয়ার্ল্ড হেভিওয়েট চ্যাম্পিয়নশিপ, একবার সিএমএলএল ওয়ার্ল্ড হেভিওয়েট চ্যাম্পিয়নশিপ এবং বর্তমানে এএএ মেগা চ্যাম্পিয়ন বিজয়ী। এছাড়া রদ্রিগেজ ২০১১ রয়েল রাম্বল এবং ২০১১ মানি ইন দ্যা ব্যাংক ল্যাডার ম্যাচ বিজয়ী। তিনি একমাত্র কুস্তিগির হিসেবে একই বছরে দুইটি জয় করেন।   তথ্যসূত্র    বহিঃসংযোগ    WWE profile    Ring of Honor profile  Online World of Wrestling profile  বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকান পুরুষ পেশাদার কুস্তিগির বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:মুখোশধারী কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:মানি ইন দ্য ব্যাংক বিজয়ী বিষয়শ্রেণী:রয়্যাল রাম্বল বিজয়ী বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
হাছানাত আলী একজন বাংলাদেশী অধ্যাপক। তিনি রাজশাহী বিশ্ববিদ্যালয়ের ইনস্টিটিউট অব বিজনেস অ্যাডমিনিস্ট্রেশনের অধ্যাপক এবং নওগাঁ বিশ্ববিদ্যালয়ের দ্বিতীয় উপাচার্য।   প্রাথমিক জীবন ও শিক্ষা  হাছানাত আলীর জন্ম বগুড়া জেলায়। তিনি ১৯৮৫ সালে দাখিল ও ১৯৮৭ সালে এইচএসসি পাস করেন। তিনি ইসলামী বিশ্ববিদ্যালয়ের ব্যবস্থাপনা বিভাগ থেকে ১৯৯১ সালে স্নাতক ও ১৯৯২ সালে স্নাতকোত্তর ডিগ্রি লাভ করেন। তিনি একই বিশ্ববিদ্যালয় থেকে ২০০৭ সালে পিএইচডি ডিগ্রি অর্জন করেন।   কর্মজীবন হাছানাত আলী ১৯৯৬ সালে ইসলামী বিশ্ববিদ্যালয়ের হিসাববিজ্ঞান ও তথ্য ব্যবস্থাপনা বিভাগে প্রভাষক পদে যোগ দেন এবং ১৯৯৯ সালে সহকারী অধ্যাপক হন। তিনি ২০০৪ সালে রাজশাহী বিশ্ববিদ্যালয়ের ইনস্টিটিউট অব বিজনেস অ্যাডমিনিস্ট্রেশনে সহকারী অধ্যাপক হিসেবে যোগদান করেন। এরই ধারাবাহিকতায় তিনি ২০০৭ সালে সহযোগী অধ্যাপক ও ২০১৩ সালে অধ্যাপক পদে উন্নীত হন। ২০২৪ সালের ৬ অক্টোবর তিনি নওগাঁ বিশ্ববিদ্যালয়ে দ্বিতীয় উপাচার্য হিসেবে নিয়োগ লাভ করেন।  প্রকাশনা দেশীয় ও আন্তর্জাতিক জার্নালে তার প্রায় ৩০টি গবেষণা প্রবন্ধ প্রকাশিত হয়েছে।   তথ্যসূত্র   বিষয়শ্রেণী:বগুড়া জেলার ব্যক্তি বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:নওগাঁ বিশ্ববিদ্যালয়ের উপাচার্য
ব্যারাকপুর বায়ুসেনা ঘাঁটি বা ব্যারাকপুর বিমানবন্দর ভারতের পশ্চিমবঙ্গ রাজ্যের ব্যারাকপুর শহরে অবস্থিত একটি বিমান ঘাঁটি। এই বিমানবন্দরটি  ভারতীয় বিমানবাহিনী দ্বারা পরিচালিত হয়। ব্যারাকপুর আইএএফ হল  ভারতীয় বিমানবাহিনী প্রাচীনতম স্টেশন বায়ুসেনা ঘাঁটি এবং  অপারেটিং ট্রান্সপোর্ট ইউনিট। এমআই-১৭ স্কোয়াড্রনের একটি ঘাঁটি এখানে রয়েছে।  ইতিহাস  দ্বিতীয় বিশ্বযুদ্ধের সময়, বিমানবন্দরটি মার্কিন যুক্তরাষ্ট্রের সেনা বিমানবাহিনীর দশম বিমানবাহিনী একটি পুনর্বিবেচনা বিমানক্ষেত্র হিসাবে ব্যবহার করে, যা স্টেশন থেকে নিরস্ত্র পি-৩৮ লাইটনিং বিমানটিপরিচালনা করে। যে বিমানগুলি অধিষ্ঠিত বার্মায় জাপানি বাহিনীর উপর গোয়েন্দা তথ্য সংগ্রহের জন্য বেশ কয়েকটি ম্যাপিং ক্যামেরায় সজ্জিত ছিল। ১৯৫০-এর দশকের গোড়ার দিকে বেশ কয়েকটি স্পিটফায়ার স্কোয়াড্রনও ব্যারাকপুরে ছিল।  ১৯৬৩ সালে ১১ নং স্কোয়াড্রন আইএএফ ব্যারাকপুরে বিমান  অবস্থিত ছিল ডগলাস ডকোটা বিমান নিয়ে। সে বছর বিমান কর্মী ও গ্রাউন্ড ক্রু'সহ দুটি ডাকোটা বিমান ইন্দোনেশিয়ার বান্দুং (হুসেন) প্রেরণ করা হয় ইন্দোনেশিয়ান বিমানবাহিনীর ডি হাভিল্যান্ড ভ্যাম্পায়ার যুদ্ধবিমান বাছাই করতে, যাদের আইএএফ-এ স্থানান্তর করা হয়েছিল।Wing Cdr Venu Kondath (Retd), 'Ferrying Vampires from Indonesia' , Bharat-Rakshak.com, accessed October 2011  এর আনুষঙ্গিক ইউনিটগুলি হল ৫ টেট্রা এবং ৩ টেট্রা এবং ফ্লাইং ইউনিট ১৫৭ এইচইউ।  তথ্যসূত্র  বহিঃসংযোগ   Maurer, Maurer (1983). Air Force Combat Units Of World War II. Maxwell AFB, Alabama: Office of Air Force History. .  বিষয়শ্রেণী:ভারতীয় বিমানবাহিনীর ঘাঁটি বিষয়শ্রেণী:ভারতে দ্বিতীয় বিশ্বযুদ্ধের স্থান বিষয়শ্রেণী:পশ্চিমবঙ্গের বিমানবন্দর বিষয়শ্রেণী:পশ্চিমবঙ্গের ভবন ও স্থাপনা বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র বিষয়শ্রেণী:কলকাতার বিমানবন্দর
ইসরার আলী (; জন্ম: ১ মে, ১৯২৭ - মৃত্যু: ১ ফেব্রুয়ারি, ২০১৬) তৎকালীন ব্রিটিশ ভারতের জলন্ধরে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৫২ থেকে ১৯৫৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। পাকিস্তান ক্রিকেট দলের সদস্য হিসেবে ১৯৫২-৫৩ মৌসুমে প্রথম টেস্টে ভারতের বিপক্ষে অংশ নেন।  ঘরোয়া প্রথম-শ্রেণীর ক্রিকেটে বাহাওয়ালপুর, মুলতান ও দক্ষিণ পাঞ্জাবের প্রতিনিধিত্ব করেছেন তিনি। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতে পারতেন।   প্রথম-শ্রেণীর ক্রিকেট  ১৯৪৬-৪৭ মৌসুমে রঞ্জী ট্রফির মাধ্যমে প্রথম-শ্রেণীর খেলোয়াড়ী জীবন শুরু করেন ও ১৯৬০-৬১ মৌসুম পর্যন্ত খেলেন। ১৯৫৭-৫৮ মৌসুমে বাহাওয়ালপুরের সদস্য হিসেবে কায়েদ-ই-আজম ট্রফিতে পাঞ্জাব এ-দলের বিপক্ষে খেলেন। ঐ খেলায় ৫৮ রানে ৯ উইকেট পেয়েছিলেন তিনি। খেলায় তিনি ৮৮ রান খরচায় ১১ উইকেট দখল করেন।Bahawalpur v Punjab A, 1957−58 ঐ প্রতিযোগিতার কোয়ার্টার-ফাইনালে ঢাকা বিশ্ববিদ্যালয়ের বিপক্ষে ১১-১০-১-৬ বোলিং পরিসংখ্যান দাঁড় করেন ও ৩৯ রানে প্রতিপক্ষকে গুটিয়ে দেন। এরপর, ব্যাট হাতে নিয়ে ব্যক্তিগত সর্বোচ্চ ৭৯ রান তুলেন।Bahawalpur v Dacca University, 1957–58  ১৯৫৯ সালে ইংল্যান্ডের পেশাদার ল্যাঙ্কাশায়ার লীগে খেলেন। ব্যাকাপ দলের সদস্যরূপে ৫০.৬৬ গড়ে ৯১২ রান তুলেন ও ২২.৯৫ গড়ে ৪৮ উইকেট লাভ করেন।Wisden 1960, p. 738.   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ইসরার আলী। ১৯৫২-৫৩ মৌসুমে ভারতের বিপক্ষে শীর্ষসারির ব্যাটসম্যান হিসেবে ঐ টেস্টগুলোয় অংশ নিয়েছেন। এরপর ১৯৫৯-৬০ মৌসুমে সফরকারী অস্ট্রেলিয়ার বিপক্ষে নিচেরসারির ব্যাটসম্যান ও উদ্বোধনী বোলার হিসেবে খেলেন।  ১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২১ নভেম্বর, ১৯৫৯ তারিখে লাহোরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ২৫.৬৬ গড়ে ৬ উইকেট পান। তন্মধ্যে লেস ফাভেলকেই চারবার আউট করেন।Wisden 1961, pp. 837−39.   দেহাবসান  ২২ জানুয়ারি, ২০১১ তারিখে আসলাম খোখারের দেহাবসানের পর তিনি পাকিস্তানের বয়োজ্যেষ্ঠ টেস্ট ক্রিকেটার ছিলেন।List of oldest living Test players ১ ফেব্রুয়ারি, ২০১৬ তারিখে ৮৮ বছর বয়সে ওকারা এলাকায় ইসরার আলী’র দেহাবসান ঘটে।   তথ্যসূত্র    আরও দেখুন   ক্লাইভ রাইস  অ্যান্ডি গ্যানটিউম  ২০১৬ এশিয়া কাপ  পাকিস্তান জাতীয় ক্রিকেট দল  বর্ষীয়ান ক্রিকেটারদের তালিকা  ১৯৫২-৫৩ পাকিস্তান ক্রিকেট দলের ভারত সফর   বহিঃসংযোগ       বিষয়শ্রেণী:১৯২৭-এ জন্ম বিষয়শ্রেণী:২০১৬-এ মৃত্যু বিষয়শ্রেণী:উত্তর অঞ্চলের (পাকিস্তান) ক্রিকেটার বিষয়শ্রেণী:জলন্ধরের ক্রীড়াবিদ বিষয়শ্রেণী:দক্ষিণ পাঞ্জাবের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাঞ্জাব বিশ্ববিদ্যালয়ের ক্রিকেটার বিষয়শ্রেণী:বাহাওয়ালপুরের ক্রিকেটার বিষয়শ্রেণী:ভারতীয় বংশোদ্ভূত পাকিস্তানি টেস্ট ক্রিকেটার বিষয়শ্রেণী:মুলতানের ক্রিকেটার বিষয়শ্রেণী:মধ্য অঞ্চলের (পাকিস্তান) ক্রিকেটার বিষয়শ্রেণী:জলন্ধর থেকে আগত ক্রিকেটার
আগ্নিয়েস্কা রাদভানিস্তা,  (; জন্ম: ৬ মার্চ ১৯৮৯) হলেন একজন পেশাদার প্রমিলা পোলিশ টেনিস খেলোয়াড়। ২ জুলাই, ২০১২ তারিখে তিনি মহিলা এককের টেনিস র‌্যাঙ্কিংয়ে সর্বোচ্চ ২নং অবস্থানে আরোহণ করেন। বর্তমানে তিনি মহিলা টেনিস অ্যাসোসিয়েশন (ডব্লিউটিএ) কর্তৃক প্রবর্তিত বিশ্ব র‌্যাঙ্কিং প্রথায় ৫ম স্থানে অবস্থান করছেন। এছাড়াও তিনি পোলিশ খেলোয়াড়দের মধ্যে শীর্ষ র‌্যাঙ্কিংধারী। কোর্টে অবস্থান করে বুদ্ধিমত্তা প্রয়োগে পয়েন্ট সংগ্রহের জন্য পরিচিত হয়ে আছেন। এ পর্যন্ত তিনি তার খেলোয়াড়ী জীবনে চৌদ্দবার একক শিরোপা জয় করেছেন।   প্রারম্ভিক জীবন  রবার্ট ও মার্তা রাদভানিস্তা দম্পতির সন্তান আগ্নিয়েস্কা পোল্যান্ডের ক্রাকো এলাকায় জন্মগ্রহণ করেন।http://www.wtatennis.com/players/player/11530/title/agnieszka-radwanska চার বছর বয়সে তার বাবা টেনিস খেলার সাথে পরিচয় করে দেয়ার পর থেকে রাদভানিস্তা টেনিস খেলতে শুরু করেন। তার ছোট বোন আর্সজুলা রাদভানিস্তাও টেনিস খেলছেন। পিট সাম্প্রাস ও মার্টিনা হিঙ্গিসকে তার অণুপ্রেরণকারী হিসেবে মনে করেন রাদভানিস্তা। ২০০৯ সালে হ্যাবিটেট ফর হিউম্যানিটি নামীয় সংস্থার শুভেচ্ছা দূত মনোনীত হন তিনি। ক্রাকো’র বিশ্ববিদ্যালয়ে পর্যটন বিষয়ে অধ্যয়ন করেন আগ্নিয়েস্কা। তিনি রোমান ক্যাথলিক ধর্মাবলম্বী ও পোলিশ ক্যাথলিক প্রচারণা কার্যক্রমের সাথে জড়িত তিনি। কিন্তু ২০১৩ সালের গ্রীষ্মে ইএসপিএন ম্যাগাজিন দ্য বডি ইস্যুতে তার নগ্ন ছবি প্রকাশের পর প্রচারণা কার্যক্রম থেকে তাকে অণুপযুক্ত ঘোষণা করা হয়। ২০১২ সালে ফোর্বসের তথ্য মোতাবেক তিনি বিশ্বের নবম সর্বোচ্চ অর্থ উপার্জনকারী মহিলা ক্রীড়াবিদ হিসেবে ছিলেন।   সম্মাননা  প্রথম পোলীয় খেলোয়াড় হিসেবে টেনিসের উন্মুক্ত যুগে ২০১২ সালের উইম্বলডন চ্যাম্পিয়নশিপের গ্র্যান্ড স্লামের চূড়ান্ত খেলায় অংশগ্রহণ করেছিলেন ও সেরেনা উইলিয়ামসের কাছে পরাজিত হন। প্রথম পোলীয় খেলোয়াড় হিসেবে ডব্লিউটিএ আয়োজিত ২০০৭ সালের নরদিয়া নরদিক লাইট ওপেনের একক শিরোপা জয় করেন। পাশাপাশি ২০০৬ সালের সেরা চিত্তাকর্ষক নবাগত হিসেবে ডব্লিউটিএ পুরস্কার লাভ করেন।  ডব্লিউটিএটেনিস.কম আয়োজিত ভোটে ২০১১-২০১৩ সাল পর্যন্ত ধারাবাহিকভাবে তিনি ডব্লিউটিএ’র সেরা জনপ্রিয় খেলোয়াড়ের মর্যাদা পেয়েছেন। এছাড়াও, খেলাধুলায় সাফল্য ও দেশের জন্য সম্মান বয়ে নিয়ে আসায় পোলীয় রাষ্ট্রপতি ব্রোনিসল কোমোরোস্কি কর্তৃক গোল্ড ক্রস অব মেরিট পুরস্কার লাভ করেন রাদভানিস্তা।   তথ্যসূত্র    বহিঃসংযোগ            বিষয়শ্রেণী:পোলীয় মহিলা টেনিস খেলোয়াড় বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলেন্ডের অলিম্পিক টেনিস খেলোয়াড় বিষয়শ্রেণী:উইম্বলডন জুনিয়র বিজয়ী বিষয়শ্রেণী:ফরাসি ওপেন জুনিয়র চ্যাম্পিয়ন বিষয়শ্রেণী:২০০৮ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০১২ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:গোল্ড ক্রস অব মেরিট (পোল্যান্ড) গ্রহীতা বিষয়শ্রেণী:বালিকাদের এককে গ্র্যান্ড স্লাম (টেনিস) চ্যাম্পিয়ন বিষয়শ্রেণী:হপম্যান কাপের প্রতিযোগী বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন বিষয়শ্রেণী:বালিকাদের এককে গ্র্যান্ড স্ল্যাম (টেনিস) চ্যাম্পিয়ন
গোগোল একটি কাল্পনিক শিশু-বালক গোয়েন্দা চরিত্র যার স্রষ্টা সাহিত্যিক সমরেশ বসু। গোগোলের কাহিনী বাঙালী কিশোরদের নিকট অতীব জনপ্রিয়। তার ভাল নাম গোগোল চ্যাটার্জী।   চরিত্র  গোগোল একটি কল্পনাবিলাসী শিশু বা বালক চরিত্র যে কলকাতায় থাকে। ফ্ল্যাটবাড়িতে নিঃসঙ্গ এই গোগোলের প্রধান বৈশিষ্ট্য তার দুর্লঙ্ঘ কৌতূহল। এই কৌতূহলের ফলে সে ডেকে আনে নানা বিপদ, আবার বুদ্ধিবলে সেখান থেকে বেরিয়েও আসে। রহস্যের সমাধান করে। তার বাবা সমীরেশ চ্যাটার্জী বড় চাকুরে। তিনি রাশিয়ান সাহিত্যিক নিকোলাই গোগোলের ভক্ত হওয়ায় ছেলের নাম রাখেন গোগোল।  যদিও গোগোলের স্রষ্টা সমরেশ বসু ওরফে কালকূট অমৃত কুম্ভের সন্ধানে লেখার সময় নামটি পান। কুম্ভমেলায় গিয়ে যার বাড়িতে অতিথি হন লেখক তার পুত্রের নাম ছিল গোগোল। ছোট্ট গোগোলের মা সুনীতি দেবী ও বাড়ির পরিচারক বঙ্কিমদার কড়া শাসনের মধ্যেও গোগোল নিজের গোয়েন্দাগিরি চালিয়ে যায়। সে এডভেঞ্চার প্রিয়। বহু ক্ষেত্রে সে মা বাবার সাথে বাইরে বেড়াতে গিয়েও অযাচিতভাবে রহস্যে জড়িয়ে পড়েছে। অনেক সময় খুনে, অপরাধীদের হাতে বন্দী হয়ে মৃত্যুর মুখোমুখি পর্যন্ত হতে হয়েছে তাকে। রহস্যভেদের কাজে তাকে প্রায়ই সাহায্য করেন নৈহাটির বিখ্যাত গোয়েন্দা অশোক ঠাকুর। বন্ধু ও আত্মীয় মহলে সে ক্ষুদে গোয়েন্দা নামে পরিচিত।   গল্প ও উপন্যাস   গোগোলের উপন্যাস ও গল্পগুলোর তালিকা গোগোল সমগ্র ১ ও ২ এর ক্রমানুসারে দেওয়া হলো।  উপন্যাস:-  বন্ধ ঘরের আওয়াজ  রাজধানী এক্সপ্রেসের হত্যা রহস্য  জোনাকি ভূতের বাড়ি  গোগোল চিক্কুস নাগাল্যান্ডে  সেই গাড়ির খোঁজে  শিমুলগড়ের খুনে ভূত  ভুল বাড়িতে ঢুকে  জঙ্গলমহলে গোগোল  বিদেশি গাড়িতে বিপদ  গল্প:-  ইঁদুরের খুট খুট  সোনালী পাড়ের রহস্য  আয়না নিয়ে খেলতে খেলতে  কাইরং মঠে গোগোলের কাণ্ড  হারানো বুদ্ধগুপ্তি  দুর্গের গড়খাইয়ের দুর্ঘটনা  বুনো হাতির বন্ধুত্ব  গোয়ায় গোগোলের প্রথম কীর্তি  মহিষমর্দিনী উদ্ধার  চোরা হাতি শিকারি  বাতাসীবুড়ির সোনার হার  গোগোল কোথায়  গোগোলের রায়রাজা উদ্ধার  গোগোলের কেরামতি  রত্নরহস্য ও গোগোল  গরাদহীন জানলায় রাক্ষস  টেলিফোনে আড়ি পাতার বিপদ  পশ্চিমের ব্যালকনি থেকে  অদৃশ্য মানুষের হাতছানি  জ্বরের ঘোরে শোনা   চলচ্চিত্র  গোগোলের কয়েকটি কাহিনী নিয়ে এযাবৎ দুটি চলচ্চিত্র নির্মিত হয়েছে। গোগোলের কীর্তি ও গোয়েন্দা গোগোল। গোগোলের চরিত্রে শিশুশিল্পী অহিজিত ঘোষ এবং গোয়েন্দা অশোক ঠাকুরের ভূমিকায় অভিনয় করেছেন ইন্দ্রনীল সেনগুপ্ত।   তথ্যসূত্র   বিষয়শ্রেণী:কাল্পনিক বাঙালি ব্যক্তি বিষয়শ্রেণী:গোয়েন্দা চরিত্র বিষয়শ্রেণী:কাল্পনিক ভারতীয় ব্যক্তি বিষয়শ্রেণী:কাল্পনিক হিন্দু
মোহগাঁও () ভারতের মধ্য প্রদেশ রাজ্যের ছিন্দওয়ারা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৬ মিটার (১২০০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মোহগাঁও শহরের জনসংখ্যা হল ৯৮৯০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে মোহগাঁও এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর